text: Hedensted: Lavt tal er en succes
  12 oktober 2015 kl. 16.30
  Hedensted Kommune afviser, at de er for blødsødne overfor de ledige. Et lavt antal jobparate er i virkeligheden et tegn på succes.
  Hedensted har 14 pct. kontanthjælpsmodtagere, som vurderes til at være jobparate. Det er den laveste procentdel i TV SYDs område.
  Men den lave procent er i virkeligheden et tegn på succes, siger beskæftigelseschef H.C. Knudsen fra Hedensted Kommune:
  - Hos os er man vurderet til at være aktivitets-parat. Det vil sige, at vi sætter aktiviteter i gang, der bevæger den enkelte frem mod selvforsørgelse. Det er jo hele pointen i at arbejde i et jobcenter: At vi gør folk klar til et ordinært job.
  - Og det gør man ved at være aktiv. Der er ikke ret mange, der bliver raske – eller kommer i job – ved at ligge hjemme på sofaen.
  TV SYD har besøgt Aktivcentret i Hedensted Kommune. Se mere i TV SYD kl. 19:30.
  